Magistraten i Aalborg Kommune godkendte mandag, at Bo Jeppesen bliver den nye kultur- og fritidschef i kommunen. Bo Jeppesen, der er 44 år og uddannet cand. scient. pol., har arbejdet for TV2/Nord i en årrække, senest som administrerende direktør fra 2005 til 2008, og tidligere som redaktør og journalist. Derudover har han været ansat i blandt andet Statsministeriet og Erhvervsministeriet. Bo Jeppesen tiltræder den 1. august.
TV2/Nords tidligere direktør, Bo Jeppesen, bliver ny kultur- og fritidschef i Aalborg Kommune.